## Kestävä metsätalous ja metsänhoitotyöt 15 osp

**Ammattitaitovaatimukset**

**Ekologinen kestävyys**

Opiskelija

* tietää metsämaan luokituksen ja maaperän ekologian perusteet
* perehtyy metsäluonnon ja sen monimuotoisuuden piirteisiin
* tietää erilaisia elinympäristöjä, vesiensuojelun periaatteet metsänhoidossa ja maiseman merkityksen metsätaloudessa
* tiedostaa luonnonhoidon merkityksen talousmetsien hoidossa
* tiedostaa metsien merkityksen ilmastoon

**Sosiaalinen kestävyys**

Opiskelija

* tuntee jokamiehen oikeudet
* tietää metsäalan organisaatiota, järjestöjä ja palveluntarjoajia
* tietää virkistyskäytön eri muotoja
* tiedostaa metsien virkistyskäytön käyttäjäkunnan erilaiset tavoitteet metsän käsittelyssä

**Taloudellinen kestävyys**

Opiskelija

* tietää ja tunnistaa talousmetsän kehitysluokat
* ymmärtää metsänhoidon suositusten tärkeyden kestävässä metsätaloudessa
* tietää puutavaran käyttömuotoja ja jalostuksen vaiheita

**Metsänhoidon työt**

Opiskelija

* tunnistaa yleisimmät kotimaiset puulajit
* tunnistaa talousmetsän kasvupaikkatyyppejä
* istuttaa taimia puulajille sopivaan tavoitetiheyteen ja sopivaan viljelykohtaan
* tekee varhaishoidon töitä
* perkaa taimikoita
* harventaa taimikoita annetun ohjeen mukaiseen tiheyteen metsänhoitosuositusten ja eri puulajien vaatimusten mukaisesti
* käyttää raivaussahaa
* tekee raivaussahan päivittäiset huollot ohjeiden mukaisesti

**Turvallinen ja vastuullinen työskentely**

Opiskelija

* noudattaa ohjeita ja työturvallisuuteen liittyviä määräyksiä
* työskentelee ergonomisesti
* käyttää ja huoltaa työssä tarvittavia henkilökohtaisia suojavarusteita
* huolehtii jätteiden lajittelusta ja pyrkii vähentämän jätteiden määrää
* käsittelee työssä tarvittavia kemikaaleja ohjeiden mukaisesti
* arvioi ja havainnoi työhönsä liittyviä turvallisuusriskejä
* toimii alkusammutustilanteessa ohjeiden mukaisesti
* ehkäisee toiminnallaan tapaturmia
* osaa toimia hätätilanteessa sekä onnettomuuden ja sairauskohtauksen sattuessa
* hallitsee ensiavun antamisen perusteet ensiapua vaativissa tilanteissa

**Ammattitaidon osoittamistavat**

Opiskelija osoittaa ammattitaitonsa näytössä maastokohteilla käytännön työtehtävissä tekemällä metsänhoitotyötä. Siltä osin kuin tutkinnon osassa vaadittua ammattitaitoa ei voida arvioida näytön perusteella, ammattitaidon osoittamista täydennetään yksilöllisesti muilla tavoin.

Lisäksi opiskelija suorittaa työelämän edellyttämät luvat ja pätevyydet, jotka ovat välttämättömiä ammattitaitovaatimuksissa edellytetyn osaamisen osoittamiseksi.